News Update: ตลาดหุ้นบราซิลแซงหน้าจีน ผลตอบแทนยอดแย่ นักวิเคราะห์เตือน อย่าเพิ่งช้อน ตลาดหุ้นญี่ปุ่น และเกาหลี หลุดขาขึ้นแล้ว - FINNOMENA
ตลาดหุ้นจีนไม่ใช่ตลาดที่มีผลการดำเนินงานแย่ที่สุดอีกต่อไป หลัง EWZ Brazil ETF ร่วงสู่จุดต่ำสุดนับตั้งแต่กลางเดือน มี.ค. โดยปรับตัวลงมา 12% ตั้งแต่ต้นปี
8 ต.ค. 2564

ตลาดหุ้นจีนไม่ใช่ตลาดที่มีผลการดำเนินงานแย่ที่สุดอีกต่อไป หลัง EWZ Brazil ETF ร่วงสู่จุดต่ำสุดนับตั้งแต่กลางเดือน มี.ค. โดยปรับตัวลงมา 12% ตั้งแต่ต้นปี
Boris Schlossberg ผู้เชี่ยวชาญจาก BK Asset Management เตือนนักลงทุนที่กำลังรอจังหวะช้อนซื้อ (Buy On Dip) ว่า แม้ราคาหุ้นบราซิลในตอนนี้จะน่าดึงดูดใจ แต่อยากให้พิจารณาถึงปัญหาต่างๆ ด้วย
ปัญหาภายในประเทศที่บราซิลต้องเผชิญคือ ความไม่มั่นคงในอำนาจของปธน.ฌาอีร์ โบลโซนารู หลังประชาชนส่วนใหญ่ไม่พอใจกับการบริหารงานของเขาในการแพร่ระบาดของโควิด-19 และสภาพเศรษฐกิจที่แย่ลงเรื่อยๆ จนเกิดการประท้วงให้ถอดถอนปธน.บราซิล ในช่วงสุดสัปดาห์ที่ผ่านมา
Boris Schlossberg แนะให้นักลงทุนหลีกเลี่ยงหุ้นบราซิล จนกว่าสถานการณ์ทางการเมืองจะสงบลง ซึ่งยังไม่ใช่ในเร็วๆ นี้
อีกปัญหาที่มาจากปัจจัยภายนอกคือ การชะลอตัวในประเทศจีนที่อาจส่งผลกระทบต่อบราซิลในฐานะคู่ค้าการส่งออกรายสำคัญ
Miller Tabak ผู้เชี่ยวชาญจาก Matt Maley กล่าวว่า บราซิลไม่ใช่ตลาดหุ้นแห่งเดียวที่เผชิญกับปัญหาดังกล่าว เพราะการชะลอตัวของจีนส่งผลกระทบต่อเศรษฐกิจและตลาดหุ้นในภูมิภาคเอเชียเช่นกัน
ด้าน ดัชนี Kospi ของเกาหลีใต้อยู่ต่ำกว่าระดับ 3,000 จุด และหลุดเส้นแนวโน้มขาขึ้นจากเดือน พ.ค. 2020 ซึ่งเป็นช่วงที่เกิดการแพร่ระบาดของโควิด-19 ในขณะที่ดัชนี Nikkei 225 ของญี่ปุ่น หลุดเส้นแนวโน้มขาขึ้นของปี 2020 และใกล้หลุดระดับต่ำสุดที่ 2,700 จุด
ในเดือนที่ผ่านมา EWY South Korea ETF ลดลง 9% ในขณะที่ EWJ Japan ETF ลดลง 6%
Miller Tabak กล่าวว่า ตลาดหุ้นมักเคลื่อนไหวล่วงหน้าเศรษฐกิจประมาณ 6 เดือน ซึ่งผลการดำเนินงานของตลาดหุ้นกำลังส่งสัญญาณว่าเศรษฐกิจกำลังชะลอตัวลง โดยมีสาเหตุหลักมาจากการถดถอยของจีน
อ้างอิง: https://www.cnbc.com/2021/10/07/stock-market-today-brazilian-stocks-are-trading-at-seven-month-lows.html
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
News Update
บราซิล
หุ้นญี่ปุ่น
หุ้นบราซิล
หุ้นเกาหลี
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA